# Petro la 2-a (Rusio)

| **Petro la 2-a** |
| --- |
|  |
|  |
| Persona informo
 |
| **Пётр II Алексеевич**  |
| **Naskiĝo** | 12-an de oktobro 1715 (1715-10-12) en Sankt-Peterburgo
 |
| **Morto** | 19-an de januaro 1730 (1730-01-19) (14-jaraĝa) en Moskvo
 |
| **Mortis pro** | naturaj kialoj  vd |
| **Mortis per** | variolo  vd |
| **Tombo** | Katedralo de la Ĉefanĝelo   vd |
| **Religio** | ortodoksa kristana eklezio • ortodoksa kristanismo vd |
| **Lingvoj** | rusa vd |
| **Ŝtataneco** | Rusia Imperio   vd |
|  |
| **Subskribo**  |
| Familio
 |
| **Dinastio** | Romanovoj vd |
| **Patro** | Aleksej Petroviĉ  vd |
| **Patrino** | Charlotte Christine princino de Brunsvigo-Lüneburg  vd |
| **Gefratoj** | Grand Duchess Natalya Alexeyevna of Russia (en)   vd |
| **Edz(in)o** | –
 |
| Profesio
 |
| **Okupo** | politikisto   vd |
|

|   Postenoj |
| --- |
| Postenoj
 | Imperiestro de Tuta Rusio (1727 (Julia)–1730 (Julia)) estro de la dinastio Romanov   vd |

 |
|

|   Honorigoj |
| --- |
| Honorigoj
 | * Kavaliro de la Ordeno de Sankta Aleksandro Nevskij
* Order of the White Eagle (Polish–Lithuanian Commonwealth) (en)
* Ordeno de Sankta Andreo

vd |

 |
| vd | **Fonto: Vikidatumoj** |
|  |

Petro la 2-a imperiestro de Rusio ekde 1727 ĝis 1730
Blazono de Rusio
**Petro la 2-a** (ruse *Пётр II Алексеевич*, *Pjotr Aleksejeviĉ*; naskiĝis la 23-an de oktobro 1715 en Sankt-Peterburgo kaj mortis la 30-an de januaro 1730 en Moskvo. Li estis imperiestro (caro) de Rusia Imperio ekde la 17-a de majo 1727.

Li estis la lasta familiano rekte laŭ vira linio en dinastio Romanov.

## Origino

patro Aleksio
Petro la Granda pridemandas sian filon Aleksion
**Petro Alekseeviĉ la 2-a** estis nepo de Petro la Granda imperiestro de Rusio. Liaj gepatroj estis carido Aleksio Petroviĉ, filo de Petro la Unua kaj *Charlotte Christine princino de Brunsvigo-Wolfenbüttel*.

Li reale ne konis siajn gepatrojn, ĉar lia patrino mortis baldaŭ post nasko kaj la patro estis ekzekutita laŭ ordono de Petro la Unua en 1718. Ekde trijara aĝo etulo Petro estis plena orfo.

## Surtroniĝo

Petro la 2-a en 1730
Petro kaj fratino Natalia
Post morto de imperiestrino Katerina la 1-a okazinta la 17-an de majo 1727, laŭ ŝia testamento, li estis proklamita kiel imperiestro de Rusio. Li tiam ankoraŭ ne atingis eĉ 12 jarojn.

La 8-an de marto 1728 okazis lia kronado en *Uspenskij* katedralo de moskva Kremlo. Ĝi estis nova ceremonio en la rusia historio, kiu poste ripetiĝis kelkfoje dum du jarcentoj.

## Du ĉefaj klanoj

Menŝikov
Avo de Petro la 2-a, samnomulo Petro la Granda, estis grava reforminto de la multejara, arkaika vivmaniero de Rusio. Lia filo *Aleksio*, patro de Petro la 2-a, estis kontraŭulo de tiuj reformoj, pro kio li pereis.

Dum reĝado de Katerina la 1-a aperis t.n. *Supera Sekreta Konsilio*, en kiu ĉefrolis adeptoj de la malnova ordo. La partion de la konservativuloj gvidis kelkaj anoj de *Dolgorukov* familio.

La partion de la reformantoj gvidis Aleksandro Menŝikov, amiko kaj favorito de Petro la Granda. Li sukcesis surtronigi sian antaŭan amatinon *Marton Skavronskaja* kiel imperiestrino Katerina la 1-a kaj reale regis la landon ĉ. du jarojn.
Memkompreneble ambaŭ klanoj strebis iel ajn ricevi favoron de la nova juna imperiestro Petro la 2-a.

## Du fianĉinoj

Katerina Dolgorukova
Menŝikov kune kun filinoj en ekzilo
Post morto de Katerina la 1-a regento Aleksandro Menŝikov plue potencis kaj provis konservi sian gravan signifon en la ŝtato. Laŭ diversaj motivoj li forigis multajn adeptojn de siaj kontraŭuloj. Li ankaŭ hastis ligi la junan imperiestron kun sia familio kaj eĉ parenciĝi kun li. Por tio la 25-an de majo 1727 li okazigis gefianĉiĝon de lia filino *Maria* (16 j.) kun Petro la 2-a (11 j.)

Somere de tiu jaro Aleksandro Menŝikov grave malsaniĝis kaj provizore ne regis. Liaj kontraŭuloj tuj utiligis la situacion por pliigi sian influon je la caro. Ili malkovris la dokumentojn pri torturoj kaj ekzekuto de lia patro *Aleksio*, en kiuj partoprenis Menŝikov.

La 8-an de septembro laŭ ordono de Petro la 2-a la tuta familio de Menŝikov, inkluzive lian filinon *Maria*, fianĉinon de la imperiestro, estis ekzilita al Siberio.

La nova favorito de Petro la 2-a iĝis juna *Ivano Dolgorukov*, kiu ekde februaro de 1728 okupis unu el plej prestiĝaj postenoj en la lando – ĉefa ĉambelano. Baldaŭ la caro konatiĝis kun lia fratino *Katerina Dolgorukova*, kiu estis pli aĝa (17 j.) ol li mem kaj ekamis ŝin. La 3-an de novembro 1729 okazis ties gefianĉiĝo en Moskvo. Komence de 1730 ili planis efektivigi la geedziĝon.

## Rendevuo kun la avino

avino Eŭdokia
Post alveno en Moskvon Petro la 2-a marte de 1728 rendevuis kun sia avino Eŭdoksia Lopuĥina, kiu laŭ ordono de ŝia edzo Petro la Unua estis monaĥino de *Novodeviĉij* klostro. Ŝin li ĝis tiam ne vidis kaj indiferente rilatis al ŝi. Tamen la monaĥino provis ŝanĝi sian malfeliĉan statuson kaj ricevi favoron de sia nepo. Ŝi eĉ proklamis sin “carino” de la ŝtato.

## Subita morto

tombo de Petro la 2-a en *Arĥangelskij* katedralo
Januaro de 1730 en Moskvo estis tre frosta kaj malvarma. Petro la 2-a partoprenis en ceremonio okaze de Baptotago kaj serioze malvarmumis tiam. Medicinistoj ne sukcesis kuraci lin, ĉar li suferis ankaŭ pro variolo.

Nokte de la 30-a de januaro Petro la 2-a mortis, sen heredantoj.
Lin oni sepultis en *Arĥangelskij* katedralo de moskva Kremlo.

## Resumo de lia mallonga reĝado

* Moskvo reiĝis provizore ĉefurbo de Rusio.
* Reduktiĝis iuj impostoj kaj deviga rekrutigo.
* Pozitive evoluadis alianco de Rusio kaj Aŭstrio, kiun regis Karolo la 6-a, onklo de Petro la 2-a.

## Eksteraj ligiloj

* Genealogia arbo de Rusioangle

* [1] Arkivigite je 2009-02-21 per la retarkivo Wayback Machine verkisto Radzinski rakontas historion de Rusio. Senpaga filmo ruse

* [2] Arkivigite je 2009-01-14 per la retarkivo Wayback Machine filmo *"Sekretoj de la enpalacaj renversoj"* ruse pri reĝado de **Petro la 2-a**